  Виталий Пронин Мордовиысь Н. Огарёв нимо кун университетлэн механикая институтаз ортчиз Россиысь студентъёслэн гурт удысысь механизацилы сӥзем олимпиадазылэн 3-тӥ турез. Та ӵошатсконэ пыриськиз 19 вузысь 27 команда. Пусйыны кулэ, Россиын таӵе олимпиада дасэтӥзэ ортчиз ни. Нырысетӥез радъямын вал Удмуртиын, ИжГСХА-ын.Ижевскысь гурт хозяйствоя кун академилэсь данзэ таяз радэ утизы витетӥ курсысь студентъёс Александр Измайлов, Александр Бекманов, Александр Широбоков но Василий Кабышев.Асьме агроинженеръёс азьвыл но 2-тӥ интылэсь улӥе ӧз лэзиськылэ. Туэ но кыкетӥын. Группаен кивалтӥсь, техника наукаосъя кандидат, «Тракторъёс но автомобильёс» кафедраысь доцент Д. Вахрушев верамъя, асьме студентъёс ваньзэ азьпалтӥллям техникаез бичан-сэрттонын, но теориез лябгес тодо. Иван Аркашев. Теги: ИжГСХА  